**עיון בתהליך היווצרות מרחבים מקודשים – בין ההיבט הטכני לתכני**

*Theoretical Reflections on the Process of the Formation of Sacred Spaces – Between Technical and Content Aspects*

**פרופ' מריאנה רוח-מדבר שפירא (אוניברסיטת חיפה והמכללה האקדמית בית ברל)**

*Marianna Ruah-Midbar Shapiro*

הזדמנות מיוחדת נקרית על דרכם של חוקרות/י רוחניות/דת בת הזמן – לעקוב אחר תהליך היווצרותם של מרחבים רוחניים בזמן אמת. ובישראל, ניתן לחזות בהתרקמותה של מפת קדושה אלטרנטיבית בארץ הקודש במהלך השנים האחרונות. בתהליך זה אתרים חדשים מתהווים על המפה, קשרים נרקמים בין אתרים, הסברים חדשים צצים לקדושת מקומות וותיקים או אף הבנה חדשה של קדושת הארץ (או של מקומות על פני האדמה בכלל), ובמקביל מתהוות פרקטיקות חדשות לקידוש המרחב.

בהרצאה אציג מודל המתייחס לתהליך התהוותו של מרחב מקודש – כיצד נבררים האלמנטים למיתוס הקדושה המתהווה? המודל מציג את הדיאלקטיקה שבין הציר הטכני/פיזי לבין הציר התרבותי/סמלי, בתהליך התהוות הסיפור והמעשה סביב המקום הקדוש. אתר הצליינות כורסי שעל שפת הכינרת – שהפך אתר מקודש למעגלים רוחניים וניאו-שמאניים – יוצג כמקרה מבחן למודל זה.